Държавен вестник, бр. 4, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  4
14. съгласува длъжностните разписания на 
държавните горски стопанства и на държавните 
ловни стопанства;
15. подпомага изпълнителния директор при 
осъществяването на дейности в областта на 
планирането и реализирането на националната 
горска политика, на стратегически планове, 
програми и други документи в областта на 
горската политика; 
16. организира, координира и отчита дей­
ностите по разработване и изпълнение на 
национална горска стратегия, стратегически 
планове, планове за действие и други докумен­
ти, свързани с развитието на горския сектор;
17. организира и координира участието на 
агенцията в Програмата за развитие на селските 
райони и в оперативните програми по Струк­
турните фондове и Кохезионния фонд на ЕС; 
18. координира и осъществява необходи­
мите контакти със заинтересуваните страни 
(ведомства, институти, организации и други) в 
процеса на формулиране, изготвяне и изпъл­
нение на стратегически документи за развитие 
на горския сектор; 
19. подпомага изпълнителния директор на 
агенцията при осъществяването на дейности в 
областта на образованието и науката в горския 
сектор;
20. организира и координира дейностите на 
агенцията по участие в европейски и междуна­
родни програми и проекти в горския сектор;
21. участва в съгласуването на проекти на 
финансови меморандуми и други споразумения 
в сферата на компетентност на агенцията, с 
които се предоставя финансова помощ от ЕС 
и от други международни донори;
22. организира и координира дейностите 
на агенцията по управление на международни 
донорски програми и проекти;
23. осъществява взаимодействие с админи­
стративните структури на съответния донор, 
както и с определените органи за управление 
на конкретната програма или проект;
24. организира, контролира и отчита работата 
по международното сътрудничество в областта 
на горския сектор;
25. организира и координира разработването 
и прилагането на двустранни и многостранни 
споразумения за икономическо и научно-тех­
ническо сътрудничество в областта на горския 
сектор;
26. организира участието на агенцията в ра­
ботата на международни организации, процеси 
и смесени комисии за търговско, икономическо 
и научно-техническо сътрудничество в областта 
на горския сектор;
27. разработва и координира изпълнението 
на програми за развитие на научни изследвания 
с приложен характер; 
28. участва в изработването на програми 
за развитие на обучението в образователната 
система в областта на горския сектор;
29. подпомага изпълнителния директор на 
агенцията при съгласуването на държавната 
поръчка за прием на ученици и студенти в 
специализираните учебни заведения;
30. осъществява контакти и организира 
участието на агенцията в работата на органите 
на ЕС;
31. подготвя необходимите документи и 
организира командировките в чужбина на 
служителите от агенцията;
32. разработва и предлага проект на про­
грама за специализирано обучение и развитие 
на кадрите в областта на горското и ловното 
стопанство като част от програмата за обуче­
нията и развитието на кадрите в агенцията.
Раздел VІІI
Организация на работата
Чл. 28. (1) В изпълнение на функциите и 
поставените конкретни задачи административ­
ните звена в агенцията изготвят становища, 
отчети, доклади, докладни записки, анализи, 
програми, концепции, позиции, информации, 
паметни бележки, проекти на решения по кон­
кретни въпроси, вътрешни актове, проекти на 
нормативни актове и други документи.
(2) Административните звена в агенцията 
пряко си взаимодействат по въпроси от смесена 
компетентност, като водещото звено обобщава 
окончателното становище.
Чл. 29. Съгласуваността и оперативността 
по дейности, отнасящи се до две или повече 
административни звена, се осигуряват чрез 
спазването на следния ред на работа:
1. обща координация:
а) с резолюция на изпълнителния директор, 
заместник изпълнителния директор, главния 
секретар и директорите на дирекции върху 
документите задължително се посочват воде­
щото звено, конкретните задачи за изпълне­
ние, указанието за съгласуване с други звена, 
изпълнителят и срокът;
б) водещото звено, посочено на първо мяс­
то като адресат или в резолюция, е основен 
изпълнител по възложената задача и главен 
координатор, който осъществява необходимата 
съгласуваност между звената; другите звена 
задължително изпращат на водещото звено 
своето становище по въпроси от съвместна 
компетентност;
в) ръководителят на административното 
звено, изготвило и съгласувало съответния доку­
мент, задължително го подписва или парафира 
преди внасянето му за подпис от изпълнителния 
директор, заместник изпълнителния директор 
или от главния секретар;